  Анжелика Тихонова корреспондент Удмуртиын «Территория детства» улосвыл ӵектосэз мытӥзы. Со улсын нылпи садъёслэсь интывылъёссэс тупатъялозы-утялтозы. Программаез Ижкар Думаысь депутатъёс ӵектӥзы. Ижкарысь троссэ нылпи садъёсты 70-80 аръёсы пуктӥзы. Соосты «Большой ремонт» ӵектос улсын тупатъялоз. Нош интывылзэс выльдон понна «Территория детства» программа дасяны ӵектӥзы. Со улсын ужъюрт котырысь асфальтэз выльдозы, югдытӥсь юбоос пуктылозы но алама писпуосты коралозы. Матысь дыре Ижкарын нылпи садъёслэсь интывылъёссэс эскерозы. Бӧрысь бичам ивортодэтъя нимысьтыз программа дасялозы. Сое 2022-тӥ арын улонэ пыӵатыны кутскозы Тодэ вайытом, Ижкарын выль нылпи сад усьтӥзы. Тегъёс: Ижкар Удмуртия дӥськут лэсьтськон  